ananddey/assamese-wiki-corpus huggingface dataset:
চাফাত আহমেদ জাহিৰ

চাফাত আহমেদ জাহিৰ (ধিভেহী: ސަފާތު އަހައްމަދު ޒާހިރު; ইংৰাজী: Safaath Ahmed Zahir) মালদ্বীপৰ এগৰাকী মহিলাৰ অধিকাৰ অধিবক্তা, যি মহিলাৰ সবলীকৰণ আৰু নাগৰিক নেতৃত্বৰ কামৰ বাবে বিশ্বজুৰি স্বীকৃত। ১১ বছৰতকৈও অধিক অভিজ্ঞতাৰে পুষ্ট জাহিৰ মালদ্বীপৰ মহিলাৰ অধিকাৰৰ অন্যতম অগ্ৰণী বেচৰকাৰী সংস্থা ‘ৱমেন এণ্ড ডেম’ক্ৰেচি’ (W&D)-ৰ সহ-প্ৰতিষ্ঠাপক আৰু কাৰ্যবাহী সভাপতি।

ৱমেন এণ্ড ডেম’ক্ৰেচিয়ে ৰাজনৈতিক অংশগ্ৰহণ, ঘৰুৱা হিংসাৰ বিৰুদ্ধে সহায়, নাগৰিক শিক্ষা আৰু অৰ্থনৈতিক সবলীকৰণ আদি কাৰ্যসূচীৰ জৰিয়তে ১২,০০০ৰো অধিক মহিলাক পোনপটীয়াকৈ উপকৃত কৰিছে। এই প্ৰতিষ্ঠানটোৱে মালদ্বীপৰ ২০টা ভৌগোলিক এটলত (atolls) সমন্বয়কৰ জৰিয়তে কাম কৰে আৰু ইয়াক এক আগশাৰীৰ তৃণমূল পৰ্যায়ৰ আন্দোলন হিচাপে গণ্য কৰা হয়।

জাহিৰ মালদ্বীপৰ অন্যতম আন্তঃৰাষ্ট্ৰীয় পৰ্যায়ত সন্মানিত অসামৰিক সমাজৰ নেত্ৰী। তেওঁ লাভ কৰা সন্মানসমূহৰ ভিতৰত ‘কুইনছ ইয়ং লিডাৰ এৱাৰ্ড’, ‘ৰাষ্ট্ৰসংঘৰ যুৱ নেতা’, ‘ফৰ্বছ ৩০ আণ্ডাৰ ৩০ এছিয়া’ (২০১৭ চনত), আৰু ‘এএচিএছবি ইনফ্লুৱেন্সিয়েল লিডাৰ এৱাৰ্ড’ অন্যতম।

জীৱনী

মালদ্বীপৰ আড্ডু চিটিত জাহিৰৰ জন্ম আৰু ডাঙৰ-দীঘল হৈছিল। তেওঁ মালয়েছিয়াৰ চুবং জায়াত অৱস্থিত মনাশ বিশ্ববিদ্যালয়ৰ মালয়েছিয়ান চৌহদৰপৰা বেংকিং আৰু বিত্ত বিষয়ত স্নাতক ডিগ্ৰী লাভ কৰাৰ লগতে যুক্তৰাজ্যৰ নটিংহাম বিশ্ববিদ্যালয়ৰপৰা বিত্ত আৰু বিনিয়োগ বিষয়ত স্নাতকোত্তৰ ডিগ্ৰী লাভ কৰে। তেওঁ কিছুদিন বিত্তীয় পৰামৰ্শদাতা হিচাপেও কাম কৰিছিল।

২০১৬ চনত জাহিৰে ‘ৱমেন এণ্ড ডেম’ক্ৰেচি’ (Women and Democracy) নামৰ এক বেচৰকাৰী সংস্থা প্ৰতিষ্ঠা কৰে যিয়ে ‘ৱমেন অন বোৰ্ডছ’ৰ পৰিসৰ বৃদ্ধি কৰি ৰাজনৈতিক ক্ষেত্ৰকে ধৰি নীতি নিৰ্ধাৰণ আৰু সিদ্ধান্ত গ্ৰহণৰ ক্ষেত্ৰত মহিলাৰ প্ৰতিনিধিত্ব বৃদ্ধি কৰাৰ লক্ষ্য ৰাখিছিল। ইয়াৰ উপৰি হেল্পলাইন স্থাপন আৰু পৰামৰ্শ সেৱা আগবঢ়োৱাৰ জৰিয়তে ঘৰুৱা নিৰ্যাতনৰ বলি হোৱা মহিলাসকলক সহায় কৰিছিল। এই সংস্থাটোৰ জৰিয়তে জাহিৰে মালদ্বীপৰ সকলো ২০টা এটলতে ৰাজনৈতিক সবলীকৰণৰ কৰ্মশালা সম্পূৰ্ণ কৰিছিল।

২০১৭ চনত ফৰ্বছে জাহিৰক এছিয়াৰ ‘৩০ আণ্ডাৰ ৩০’ ছ’চিয়েল এণ্ট্ৰপ্ৰিনিউৰৰ ভিতৰত তালিকাভুক্ত কৰে।

জাহিৰ মালদ্বীপিয়ান ডেম’ক্ৰেটিক পাৰ্টিৰ (MDP) এজন উৎসাহী সমৰ্থক আৰু ইয়াৰ ৰাজনৈতিক কাৰ্যসূচীত সক্ৰিয়ভাৱে অংশগ্ৰহণ কৰে। ২০১৯ চনত তেওঁ এমডিপিৰ মহিলা শাখাৰ সভানেত্ৰী পদৰ বাবে প্ৰতিদ্বন্দ্বিতা কৰাৰ কথা ঘোষণা কৰিছিল; অৱশেষত তেওঁ ৰোজাইনা আদমৰ পিছত দ্বিতীয় স্থান লাভ কৰে।

২২ আগষ্টত মালদ্বীপৰ ৰাষ্ট্ৰপতি ইব্ৰাহিম মহম্মদ ছলিহে জাহিৰক বৈদেশিক পৰিক্ৰমা মন্ত্ৰ্যালয়ত যোগাযোগ বিশেষজ্ঞ (communication strategist) হিচাপে নিযুক্তি দিয়াৰ কথা ঘোষণা কৰে। ইয়াৰ পূৰ্বে তেওঁ ৰাষ্ট্ৰপতিৰ কাৰ্যালয়ত সহকাৰী সঞ্চালক হিচাপে কাম কৰিছিল।

২০২০ চনৰপৰা মালদ্বীপত ক’ভিড-১৯ মহামাৰীৰ সময়ত জাহিৰে মহিলা জৰুৰীকালীন কৰ্মী আৰু স্বেচ্ছাসেৱকসকলৰ লগতে কোৱাৰেণ্টাইন আৰু আইছ’লেচনত থকা মহিলাসকলক ঋতুস্ৰাৱৰ সামগ্ৰী যোগান ধৰিবলৈ এক অভিযানৰ নেতৃত্ব দিছিল।

তথ্যসূত্ৰ

শ্ৰেণী:মালদ্বীপ
শ্ৰেণী:নাৰীবাদী
কৌপাত

কৌপাত বা কৌ ভাৰতকে ধৰি এচিয়াৰ কিছুসংখ্যক দেশ যেনে চীন, ম্যানমাৰ, কম্বোডিয়া, লাওচ আদিৰ মাজেৰে নিউগিনিলৈকে বিয়পি থকা একপ্ৰকাৰৰ চিৰসেউজ সপুষ্পক উদ্ভিদ। ভাৰতৰ ঘাইকৈ অসম, অৰুণাচল প্ৰদেশ আৰু পূব হিমালয়ৰ কোনো কোনো অঞ্চলত উদ্ভিদজোপাৰ বিস্তৃতি দেখা যায়। ইয়াৰে ভিতৰত অসমতেই কৌপাতৰ বিস্তৃতি সৰ্বাধিক।

বিৱৰণ

কৌপাতৰ গছ সাধাৰণতে প্ৰায় ১ মিটাৰ পৰ্যন্ত ওখ হয়। ইয়াৰ কোনো ডাল নাথাকে আৰু মূল বা শিপা অংশৰ পৰা একাধিক কাণ্ড ওলাই আহি পত্ৰদণ্ডৰ ৰূপ লয়। প্ৰত্যেকডাল পত্ৰদণ্ডত এখিলাকৈ পাত থাকে। ই দীঘলে প্ৰায় ২০-৬০ ছেমি আৰু বহলে প্ৰায় ৭-২০ ছেমি। এই পাতসমূহ ডিম্বাকৃতিৰ আৰু এডাল মধ্যশিৰাৰ লগতে কলপাতৰ দৰে বহুসংখ্যক শাখাশিৰা থাকে। পাতৰ দৰেই কাণ্ডৰ পৰাই মটীয়া-ৰঙা ৰংৰ পুষ্পধৰ পত্ৰৰ আৱিৰ্ভাৱ ঘটে। পুষ্পধৰ বহুকেইটা মূৰেৰে জোঙামূৰীয়া আকাৰৰ হয়। কৌপাতৰ শিপাৰ পৰাই নতুন পোখালিৰ জন্ম হয়।

ব্যৱহাৰ

এচিয়া মহাদেশৰ বিভিন্ন দেশত খাদ্যবস্তু বান্ধি ৰান্ধিবৰ বাবে কৌপাতৰ ব্যৱহাৰ কৰা হয়। অসমৰ জনগোষ্ঠীয় লোকসকলে কৌপাতত ভাত সিজাই টোপোলা ভাত প্ৰস্তুত কৰে। এই টোপোলা ভাতক জনগোষ্ঠীভেদে পুৰাং আপিন, খাও হ' আদি নামেৰে জনা যায়।

চিত্ৰ বিথীকা

তথ্য সংগ্ৰহ

শ্ৰেণী:উদ্ভিদজগত
শ্ৰেণী:অসমৰ উদ্ভিদ
ইন্দ্ৰ বণিয়া

ইন্দ্ৰ বণিয়া অসমৰ এজন অভিনেতা। ১৯৪২ চনৰ ২৪ ডিচেম্বৰত লখিমপুৰ জিলাৰ ধলপুৰত তেওঁ জন্মগ্ৰহণ কৰিছিল। ষাঠীৰ দশকৰ পৰা অসমৰ নাট্য জগতত তেওঁ এক সুকীয়া স্থান লাভ কৰে। ১৯৬৪ চনৰ পৰা গুৱাহাটী অনাতাঁৰ কেন্দ্ৰৰ নিয়মীয়া শিল্পীৰূপে তেখেতে 'গোবৰ্ধন চৰিত' আৰু 'মইনাৰ সংবাদ' নাটকেৰে জনপ্ৰিয়তা লাভ কৰে। পাছলৈ জাহ্নু বৰুৱাৰ 'হালধীয়া চৰায়ে বাওধান খায়' (১৯৮৭) চলচ্চিত্ৰত এজন দুৰ্দশাগ্ৰস্ত খেতিয়কৰ চৰিত্ৰ ৰূপায়ণ কৰি তেওঁ লোকাৰ্ণ' চলচ্চিত্ৰ মহোৎসৱত শ্ৰেষ্ঠ অভিনেতাৰ বঁটা লাভ কৰিছিল। আন্তঃৰাষ্ট্ৰীয় মহোৎসৱত এনে বঁটা লাভ কৰা তেৱেঁই প্ৰথম অসমীয়া অভিনেতা। কোনো বিচাৰ নোহোৱাকৈ ৫৪ বছৰ জেলত থকা মাচাং লালুঙৰ বিষয়ে নিৰ্মিত 'Freedom at the Edge' (২০০৭) নামৰ অসমীয়া চুটি ছবিখনত তেওঁ মুখ্য চৰিত্ৰত অভিনয় কৰিছিল। ইন্দ্ৰ বণিয়াই অসম ৰাজ্যিক বিদ্যুৎ পৰিষদৰ কৰ্মচাৰী হিচাপে অৱসৰ গ্ৰহণ কৰিছিল।

শৈশৱ, শিক্ষা আৰু পৰিয়াল

ইন্দ্ৰ বণিয়াৰ জন্ম হৈছিল ১৯৪২ চনৰ ২৪ ডিচেম্বৰত লখিমপুৰ জিলাৰ ধলপুৰত। তেওঁৰ পিতৃৰ নাম আনন্দৰাম বণিয়া আৰু মাতৃৰ নাম পদুমী বণিয়া। তেওঁ পত্নী মিনু বণিয়া আৰু পুত্ৰ গৌৰৱ বণিয়া(১৯৭৮-২০২৩)।

অভিনয় জগতত প্ৰৱেশ

ইন্দ্ৰ বণিয়াই সৰু অৱস্থাত ভাওনাত অভিনয় কৰিছিল। সমনীয়াৰ লগত ভাওনাৰ বচন মাতিছিল। লাহে লাহে তেওঁ দুই-এখন নাটকতো অভিনয় কৰিবলৈ আৰম্ভ কৰে। ইন্দ্ৰ বণিয়াৰ বৰদেউতাক আছিল এজন বায়ন। সেইসূত্ৰেই সৰুতেই তেখেতে এক সাংস্কৃতিক পৰিৱেশ লাভ কৰিছিল। অসম অভিযান্ত্ৰিক প্ৰতিষ্ঠানত শিক্ষাগ্ৰহণ কৰাৰ পাছত তেওঁ নগাঁৱলৈ, পুনৰ বৰদেউতাকৰ ওচৰলৈ যায়। নগাঁৱত তেখেতে অসমৰ নাট্যজগতৰ দুজন বিশেষ নমস্য ব্যক্তি চন্দ্ৰ ফুকন আৰু সাৰদাকান্ত বৰদলৈৰ অভিনয়ত আকৃষ্ট হৈছিল। কলকাতাৰ পৰা অসমলৈ অভিনয় কৰিবলৈ অহা প্ৰখ্যাত নাট্যশিল্পী শম্ভু মিত্ৰ, উৎপল দত্ত, তৃপ্তি মিত্ৰৰ অভিনয়েও তেখেতক আকৰ্ষিত আৰু অনুপ্ৰাণিত কৰিছিল। ১৯৬৪ চনত তেওঁ অসম ৰাজ্যিক বিদ্যুৎ পৰিষদৰ চাকৰিত যোগদান কৰে। চাকৰিৰ মাজতেই তেখেতে নাটক আৰু অসমীয়া চলচ্চিত্ৰত অভিনয় কৰি যায়। ১৯৭৫ চনত তেওঁ জীৱনৰ প্ৰথমখন ছবি 'খোজ'ত অভিনয় কৰে।

ভ্ৰাম্যমাণত প্ৰৱেশ

আশীৰ দশকত ইন্দ্ৰ বণিয়াই পূবেৰুণ থিয়েটাৰৰ জৰিয়তে ভ্ৰাম্যমাণৰ প্ৰৱেশ কৰে। 'গোৱৰ্দ্ধন চৰিত' নাটকৰ নায়কৰ চৰিত্ৰত ইন্দ্ৰ বণিয়াই বলিষ্ঠ অভিনয় কৰি দৰ্শক ৰাইজৰ মন মোহে। ইয়াৰ লগতে উজনি অসমৰ দুটা থিয়েটাৰগোষ্ঠীৰ লগত জড়িত হৈ নাটক পৰিচালক হিচাপেও তেওঁ দায়িত্ব পালন কৰে। তেওঁৰ অভিনীত চলচ্চিত্ৰসমূহ হ'ল:

খোজ (১৯৭৫)
আদালত (১৯৭৬)
শ্ৰীমতী মহিমাময়ী (১৯৭৯)
অপৰূপা (১৯৮২)
অপেক্ষা (অপৰূপাৰ হিন্দী সংস্কৰণ)
সেন্দূৰ (১৯৮৪)
অগ্নিস্নান (১৯৮৫)
পূজা (১৯৮৫)
সূৰুয (১৯৮৫)
ব’হাগৰ দুপৰীয়া (১৯৮৫)
পাপৰি (১৯৮৬)
হালধীয়া চৰায়ে বাওধান খায় (১৯৮৭)
জেতুকী (১৯৮৭)
ধ্ৰুৱতৰা (১৯৯০)
উত্তৰকাল (১৯৯০)
ৰঙা মদাৰ (১৯৯২)
হলধৰ (১৯৯২)
মীমাংসা (১৯৯৪)
উৰ্বশী (১৯৯৫)
যৌৱনে আমনি কৰে (১৯৯৫)
মৎস্যগন্ধা (২০০০)
দমন (হিন্দী) (২০০১)
শেষ উপহাৰ (২০০২)
কইনা মোৰ ধুনীয়া (২০০২)
মৰমী হ’বানে লগৰী (২০০২)
Freedom at the Edge (২০০৭)
আই ক'ত নাই (২০০৮)
জাংফাই জোনাক (২০১২)

বঁটা

Silver Leopard (লোকাৰ্ণ' চলচ্চিত্ৰ মহোৎসৱ, ১৯৮৮)
নটসূৰ্য ফণী শৰ্মা বঁটা (২০১০)

তথ্যসংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া অভিনেতা
শ্ৰেণী:অসমীয়া চলচ্চিত্ৰৰ অভিনেতা
বাছান (পৌৰাণিক কথা)

]]
বাছানক বিকল্পভাৱে বাছাবাছা বা ইনুহু বুলি কোৱা হয়, জাপানী পৌৰাণিক কাহিনী আৰু লোককথাৰ পৰা উদ্ভৱ হোৱা এটা চৰাইৰ দৰে এটা জীৱ আৰু ইয়াক তাকেহাৰা শ্বুনচেনৰ ইহন হ্যাকু মনোগাটাৰী আৰু গাজু হায়াকি য়াগ্যত চিত্ৰিত কৰা হৈছে।

বৈশিষ্ট্য

ৰূপ

বাছানৰ ৰূপ টাৰ্কিৰ সমান ডাঙৰ কুকুৰাৰ দৰে। ইহঁতৰ উজ্জ্বল ৰঙা নোম আৰু উজ্জ্বল ৰঙৰ পাখিৰ পৰা চিনি পোৱা যায় যিবোৰ জুইৰ শিখাৰ দৰে দেখা যায়। ইহঁতৰ উল্লেখযোগ্য বৈশিষ্ট্য হ’ল ইহঁতৰ উশাহত মুখৰ পৰা ড্ৰেগনৰ মুখৰ জুইৰ দৰে দৃশ্যমানভাৱে ওফৰি ওলায়।

কিন্তু এই জুইৰ শিখাই কোনো তাপ নিদিয়ে, দাহ্য পদাৰ্থও জ্বলাই নিদিয়ে। (ইয়াৰ ঠোঁটৰ পৰা ভূতে জুইৰ উশাহ লয় বুলি কোৱা হয় যিটো গৰম নহয় বৰঞ্চ জিলিকি থকা ঠাণ্ডা জুই।)

আচৰণ

বাছান বাঁহৰ বাৰীত বাস কৰে আৰু ই সম্পূৰ্ণৰূপে নিশাচৰ, কেৱল জাপানৰ শিকোকু দ্বীপৰ ইয়ো প্ৰদেশৰ (বৰ্তমানৰ ইহিমে প্ৰিফেকচাৰ) পাহাৰতহে পোৱা যায়।

বাছান মানুহৰ কাৰ্যকলাপৰ পৰা বহু দূৰত থাকিলেও ইহঁতে জ্বলি যোৱা কাঠ আৰু জুইৰ কুৰা খায়, গতিকে ইহঁতে ৰাতি দূৰৱৰ্তী গাঁৱত ঘূৰি ফুৰি ঘৰবোৰত অৱশিষ্ট অগ্নি বা কয়লা খাবলৈ সাহস কৰে।

সন্তুষ্ট বা আচৰিত হ'লে বাছানে ডেউকা জোকাৰি হুলস্থুলীয়া “বাছাবাছা” শব্দৰ সৃষ্টি কৰিব।

পৌৰাণিক কাহিনী

ইয়ো প্ৰদেশৰ (বৰ্তমান এহিমে প্ৰিফেকচাৰ) পাহাৰত বাছান বাস কৰে বুলি কোৱা হয়। চিত্ৰত দিয়া বৰ্ণনা অনুসৰি ই এটা ডাঙৰ কুকুৰাৰ দৰে আৰু ইয়াৰ মুখেৰে অলৌকিক-জুইৰ উশাহ লয়। ইয়াক উজ্জ্বল ৰঙা কুকুৰাৰ ছাল থকা বুলি বৰ্ণনা কৰা হৈছে আৰু ই সমানে উজ্জ্বল ৰঙৰ জুই থু পেলায়। এই জুই ঠাণ্ডা জুই, জিলিকনি মাত্ৰ আৰু ই নোপোৰে।

জুইত উশাহ লোৱা কুকুৰাৰ ধাৰণাটো সম্পূৰ্ণৰূপে মৌলিক নহয়, কিয়নো বাছানে ককাট্ৰিচৰ সৈতে সাদৃশ্য বহন কৰে, যিটো ইউৰোপীয় জীৱক প্ৰায়ে জুই উশাহ ল’ব পৰা আৰু বেচিলিস্কৰ সৈতে জড়িত বুলি চিত্ৰিত কৰা হয়।

তথ্যসূত্ৰ

শ্ৰেণী:লোককথাৰ জীৱ
শ্ৰেণী:জাপানী শ্ৰুতিকথা
অমলা বেজবৰুৱা

অমলা বেজবৰুৱা গণিত বিজ্ঞানত অসমৰ প্ৰথমগৰাকী মহিলা স্নাতকোত্তৰ। তেওঁ আছিল গুৱাহাটী বিশ্ববিদ্যালয়ৰ গণিত বিভাগৰ প্ৰথমগৰাকী মহিলা প্ৰবক্তা। অসম গণিত শিক্ষায়তনৰ পৰা প্ৰকাশিত গণিত বিষয়ক আলোচনী গণিত বিকাশৰ প্ৰথমগৰাকী সম্পাদক আছিল অমলা বেজবৰুৱা।

উদ্ধৃতিসমূহ

তেনেই শিশুকালৰ পৰাই বেমাৰী আছিলোঁ বাবে মোৰ ককাদেউতাই মোক স্কুলত পঢ়ুৱাবলৈকে হাক দিছিল।
মোৰ ইংৰাজী সাহিত্য পঢ়িবলৈ মন আছিল।
আমি বিশ্ববিদ্যালয়ত পঢ়োঁতে গণিত বিভাগত অধ্যাপকৰ নাটনি হৈছিল। নতুন অধ্যাপক একোজন আহি কেইমাহমানৰ পাছতে গুছি যোৱাৰ দৃষ্টান্তও আছে।
কেতিয়াও চৰ্চা নকৰা বিষয় এটাত গাইড হ'বলৈ ওলোৱা দৃষ্টান্ত বিৰল। গণিতৰ বিদগ্ধ পণ্ডিত এজনৰ পক্ষেহে সম্ভৱ।
মই P.G. Wodehouse, Agatha Christie ৰ হত্যাকাণ্ড, Erle Stanley Gardener অৰ কৰ্টত হোৱা মোকৰ্দ্দমাৰ জেৰা আদি পঢ়া মানুহহে। চেমনীয়া বয়সত পা-ফু ছিৰিজৰ কথা গম নেপালোঁ। আদ বয়সতহে দুই চৰিখন পঢ়ি সোৱাদ ললোঁ।
কিছুমান অনুবাদ লিখনি মূলটোতকৈও ভালহে হয়।
অৱসৰ পালে যিবোৰ কৰিম বুলি ভাবি আগ্ৰহেৰে সেই দিনটোলৈ ৰৈ আছিলোঁ, সেইবোৰ দেখোন একো কৰিব পৰা নাই। কিবা কামো নাই, আহৰিও নাই যেন হৈছে।

উৎস

শ্ৰেণী:অসমৰ ব্যক্তি
শ্ৰেণী:অসমীয়া নাৰী
শ্ৰেণী:অসমৰ গণিত অধ্যাপক
নীপকো

উত্তৰ-পূব বৈদ্যুতিক শক্তি নিগম পৰিসীমিত চমুকৈ নীপকো (, NEEPCO) হৈছে ভাৰত চৰকাৰ মহাৰত্ন প্ৰতিষ্ঠান NTPC Ltdৰ অধীনৰ ৰাজহুৱা খণ্ডৰ এটা Schedule “A” miniratna category 1 প্ৰতিষ্ঠান। বৰ্ত্তমান উত্তৰ-পূব ভাৰতৰ ৭ খন ৰাজ্যত নীপকোৰ উপস্থিতি আছে। নীপকোৰ মুঠ ক্ষমতা বৰ্তমান 2057 মেগাৱাট। মহাৰত্ন প্ৰতিষ্ঠান NTPC ৰ 100% অংশীদাৰ আছে NEEPCO ত ।

কাৰ্য্যকৰী শক্তি গোট

বৰ্ত্তমান নীপকোৰ কাৰ্য্যকৰী শক্তি গোট কেইটা হৈছে:
কপিলী জল বিদ্যুৎ প্ৰকল্প
অসম গেছ ভিক্তিক শক্তি প্ৰকল্প
ৰঙানদী জল বিদ্যুৎ প্ৰকল্প
দৈয়াং জল বিদ্যুৎ প্ৰকল্প
আগৰতলা গেছ টাৰবাইন শক্তি প্ৰকল্প
পাৰে জল বিদ্যুৎ প্ৰকল্প

তথ্য সংগ্ৰহ

বাহ্যিক সংযোগ

আনুষ্ঠানিক ৱেবছাইট
শ্ৰেণী:ভাৰতৰ চৰকাৰী সংস্থা
আৰ্য পুংকানি

আৰ্য পুংকানি, যাক আৰ্যকৰাকানি বুলিও কোৱা হয়, ভাৰতৰ কেৰালাৰ উত্তৰ মালাবাৰ অঞ্চলত পূজা কৰা এগৰাকী নাৰী দেৱতা। আৰ্য পুংকানীক আৰ্য্য পুংকানী থেয়াম(নৃত্য) হিচাপে পূজা আৰু পৰিবেশন কৰা হয়। আৰ্য পুংকানিৰ থেয়ামৰ সৈতে বাপ্পিৰিয়ান থেয়ামও এই মন্দিৰত কৰা হয়। মুছলমান বুলি বিশ্বাস কৰা বাপিৰিয়ান আৰু হিন্দু দেৱী আৰিয়া পুনকণিৰ মিথ কেৰালাত হিন্দু-ইছলাম ধৰ্মীয় সমন্বয়ৰ নিদৰ্শন।

কল্পিত কথা

পৌৰাণিক কাহিনী অনুসৰি আৰ্য পুংকানীৰ জন্ম হৈছিল আৰ্যপত্তৰ আৰু আৰ্যপট্টাথীৰ কন্যা হিচাপে। ডাঙৰ হৈ অহাৰ লগে লগে তাই অলংকাৰ আৰু মণিৰ প্ৰতি আকৰ্ষিত হৈ পৰিল।

বিয়াৰ বাবে মুকুতা বিচাৰি যাত্ৰা কৰা আৰ্য পুংকনি আৰু তেওঁৰ ভাতৃদ্বয় ধুমুহাত আবদ্ধ হৈ জাহাজ ধ্বংসস্তূপত বিচ্ছিন্ন হৈ পৰে। অৱশেষত তেওঁলোকে ভেনমালটিংকাৰত তাইৰ ভায়েকক বিচাৰি পায়, কিন্তু তেওঁলোকে তাইৰ লগত যাবলৈ সাজু নাছিল আৰু তাতেই বসতি স্থাপন কৰাৰ সিদ্ধান্ত লয়। মুছলমান বুলি বিশ্বাস কৰা বাপিৰিয়ান আৰু হিন্দু দেৱী আৰিয়া পুনকণিৰ মিথ কেৰালাত হিন্দু-ইছলামী ধৰ্মীয় সমন্বয়ৰ উদাহৰণ।

তথ্য সূত্ৰ

শ্ৰেণী:ভাৰতৰ সংস্কৃতি
শ্ৰেণী:লোক-সংস্কৃতি
মাল পহাড়িয়া ভাষা

Mal Paharia
माल पहाड़िया, মাল পাহাড়িয়া
Native to
India
Region
Jharkhand; West Bengal
Ethnicity
Mal Paharia
Native speakers
50,000 (2006)
Language family
Indo-European
Indo-Iranian
Indo-Aryan
Eastern
Bengali–Assamese
Mal Paharia

Writing system
Devanagari, Bengali
Language codes
ISO 639-3
mkb
Glottolog
malp1246
ELP
Mal Paharia

মাল পাহাড়িয়া ভাৰতৰ ঝাৰখণ্ড আৰু পশ্চিমবংগত তথা বাংলাদেশত কথিত এটি ভাষা যি ৫১০০০ৰ পৰা ১১০০০০ লোকে ব্যৱহাৰ কৰে। ভিন ভিন সূত্ৰই এই ভাষাক ভিন ভিন ভাষাগোষ্ঠীৰ অন্তৰ্গত বুলি দাবী কৰে। কোনো কোনোৰ মতে, ই অসমীয়া-বাঙালী ভাষাগোষ্ঠীৰ অন্তৰ্গত, আনৰ মতে ই মালটো ভাষাৰ উপভাষা। অন্য এক গোটৰ মতে ই দ্ৰাৱিড় আৰু ভাৰতীয়-আৰ্য পৰিয়ালদ্বয়ৰ মিশ্ৰ ভাষা। মাল পাহাড়িয়া সাধাৰণতে দেৱনাগৰী বা পূৰ্বী নাগৰী ব্যৱহাৰ কৰি লিখা হয়।

ইতিহাস

এই ভাষা কোৱা লোক মূলতঃ ঝাৰখণ্ডৰ, যাৰ কথা অন্ততঃ ১৮৮১ৰ পৰা জনা যায়। তেতিয়াৰে পৰা এই ভাষা কোৱা লোকৰ সংখ্যা কমি আহিছে। ১৯২১ চনৰ জনগণনাৰ মতে, অঞ্চলটোত ৫০০জন ভাৰতীয়-আৰ্য ভাষা ভাষী লোক আছিল। উদ্যোগৰ বৃদ্ধি হোৱাৰ লগতে ভাৰতীয়-আৰ্য ভাষা কোৱা লোক স্থানান্তৰিত হ'বলৈ ধৰিলে আৰু মাল পাহাড়িয়া ভাষাৰ সুকীয়া ভাষা ৰূপে বিকাশ ঘটিল।

ভৌগোলিক বিতৰণ

মাল পাহাড়িয়াক এটি দ্ৰাৱিড় ভাষাও গণ্য কৰা হয়। ই ভাৰতৰ পূব দিশে ব্যৱহৃত।

আনুষ্ঠানিক স্থিতি

ঝাৰখণ্ড, পশ্চিমবংগ আৰু বাংলাদেশৰ কিছু কিছু অঞ্চলত মাল পাহাড়িয়া ব্যৱহাৰ কৰা হয় যদিও আনুষ্ঠানিকভাৱে ই ব্যৱহৃত নহয়।

উপভাষা/ প্ৰকাৰ

মাল পাহাড়িয়াক কেতিয়াবা কেতিয়াবা মালটো বা বাংলা ভাষাৰ উপভাষাও জ্ঞান কৰা হয়। পিচে ইয়াক এক সুকীয়া ভাষা হিচাপেও শ্ৰেণীভুক্ত কৰা হয়। এই ভাষাক অনেকে দ্ৰাৱিড় ভাষাও জ্ঞান কৰে যি ঝাৰঝণ্ড আৰু বাংলাদেশ আদিত কথিত।

লিপি

মাল পাহাড়িয়া লিখিবলৈ সাধাৰণতে দেৱনাগৰী লিপি ব্যৱহাৰ কৰা হয়। এই লিপিত ১১টা স্বৰবৰ্ণ আৰু ৩৩টা ব্যঞ্জনবৰ্ণ আছে। লিপিটো বাওঁৰ পৰা সোঁ দিশে লিখা হয়। কোনো কোনো বৰ্ণ লিখাৰ বিশেষ নিয়ম আছে।

তথ্য সংগ্ৰহ

শ্ৰেণী:ভাৰতৰ ভাষা
শ্ৰেণী: ভাষা
মেৰী একপেৰে-এটা

মেৰী একপেৰে-এটা নাইজেৰিয়াৰ এগৰাকী বেৰিষ্টাৰ আৰু কৰ্মী। আবুজাৰ নেচনেল চেণ্টাৰ ফৰ ৱমেন ডেভেলপমেণ্টৰ (এনচিডব্লিউডি) তেওঁ সঞ্চালক প্ৰধান।

জীৱন

মেৰী ইটা নাইজেৰিয়াৰ চাৰ্টাৰ্ড ইনষ্টিটিউট অৱ টেক্সেচনৰ এগৰাকী অধিবক্তা, কৃষক আৰু সভ্য। ২০১২ চনত তেওঁ ক্ৰছ ৰিভাৰ ষ্টেটৰ গৱৰ্ণৰ হোৱাৰ বাবে চেষ্টা চলাইছিল। তেওঁ অল প্ৰগ্ৰেছিভ কংগ্ৰেছ (এপিচি)ৰ ব'ৰ্ড অৱ ট্ৰাষ্টীত দক্ষিণ-দক্ষিণ মহিলাৰ প্ৰতিনিধি।

ৰাষ্ট্ৰপতি বুহাৰীয়ে ২০১৭ চনৰ এপ্ৰিল মাহত একপেৰে-এটাক এনচিডব্লিউডিৰ সঞ্চালক প্ৰধান হিচাপে নিযুক্তি দিয়ে।

তথ্য-সংগ্ৰহ
ধন্যমালিনী

হিন্দু শাস্ত্ৰত ধন্যমালিনী ৰাৱণৰ দ্বিতীয়গৰাকী পত্নী আছিল। তেওঁ এগৰাকী নম্ৰ আৰু যত্নশীল মহিলা আছিল। তেওঁৰ প্ৰকৃত পৰিচয় অজ্ঞাত যদিও কিছুমান কাহিনীয়ে তেওঁক মায়াসুৰৰ জীয়ৰী আৰু মন্দোদৰীৰ ভগ্নী বুলি উল্লেখ কৰে। ধন্যমালিনী আৰু ৰাৱণৰ পুত্ৰ চাৰিগৰাকী; অতিকায়, নৰান্তক-দেৱান্তক আৰু ত্ৰিশিৰা।

=তথ্য সংগ্ৰহ

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
গেইম্‌ল'ফ্ট

গেইম্‌ল'ফ্ট এছ ই হৈছে ফ্ৰান্সৰ এটা ভিডিঅ’ গেম প্ৰস্তুতকৰ্তা কোম্পানী আৰু ইয়াৰ মুখ্য কাৰ্যালয় পেৰিছত অৱস্থিত। এই কোম্পানীটোৱে ইতিমধ্যে ম’বাইল ফোন, টেবলেট ইত্যাদিৰ বাবে যথেষ্টসংখ্যক ভিডিঅ’ গেম প্ৰস্তুত কৰি উলিয়াইছে। ২০০০ চনত মাইকেল গিলিমটৰ দ্বাৰা গেইম্‌ল'ফ্টৰ উদঘাটন হৈছিল। মাইকেল গিলিমট তাৰ আগেয়েও য়ুবিছফ্ট নামৰ আন এটা ভিডিঅ’ গেম প্ৰস্তুতকৰ্তা কোম্পানীৰ সহস্বত্ত্বাধিকাৰী আছিল। গেমল’ফ্টৰ দ্বাৰা প্ৰায় ৫০০০ ৰো অধিক কৰ্মচাৰী নিয়োজিত হৈ আছে। ২০০৩ চনৰ পৰা গেইম্‌ল'ফ্টৰ জয়যাত্ৰা আৰম্ভ হয়। বিভিন্ন ম’বাইল প্ৰস্তুতকৰ্তা কোম্পানী, অনলাইন বিক্ৰেতা তথা বিক্ৰীকেন্দ্ৰৰ যোগেদি গেমল’ফ্টে বিশ্বজুৰি খ্যাতি লাভ কৰিবলৈ সক্ষম হৈছে। ২০০৩ চনত €১০.২ মিলিয়নৰে আৰম্ভ কৰা কোম্পানীটোৰ ২০১৪ চনৰ শেষলৈ আৰ্জন হৈছিল €২২৭মিলিয়ন। গেইম্‌ল'ফ্ট এপ’লৰ সামগ্ৰীসমূহৰ বাবে ইতিমধ্যে ৬৯ টা ভিডিঅ’ গেম মুকলি কৰিছে।

বঁটা

জি এছ এম এ গ্ল’বেল ম’বাইল এৱাৰ্ড, ২০১৫
বছৰটোৰ শ্ৰেষ্ঠ ম’বাইল গেম এপঃ (এছফাল্ট সংস্কৰণ ৮: এয়াৰবৰ্ণ)
এম এম অ অৱ দ্য য়েৰ ২০১৩
স্পাইক টিভি ভিডিঅ গেম এৱাৰ্ড, ২০০৮
স্পাইক টিভি ভিডিঅ গেম এৱাৰ্ড, ২০০৭
আই জি এন গেম এৱাৰ্ড, ২০০৭ আৰু ২০০৮

তথ্যসূত্ৰ

শ্ৰেণী:কোম্পানী
চুনী গোস্বামী

চুনী গোস্বামী (; ১৯৩৮–২০২০) এগৰাকী ভাৰতীয় ক্ৰিকেট আৰু ফুটবল খেলুৱৈ। ৰাষ্ট্ৰীয় আৰু আন্তঃৰাষ্ট্ৰীয় পৰ্য্যায়ৰ বহু খেলত যোগ দি তেওঁ সফলতা লাভ কৰিবলৈ সক্ষম হৈছিল। ১৯৬০ চনৰ গ্ৰীষ্মকালীন অলিম্পিকত তেওঁ ভাৰতক প্ৰতিনিধিত্ব কৰিছিল। ফুটবলৰ লগতে ক্ৰিকেটতো তেওঁ সমানে পাৰদৰ্শিতা দেখুৱাইছিল।

চমু জীৱনী

১৯৩৮ চনৰ ১৫ জানুৱাৰীত বৰ্তমানৰ বাংলাদেশৰ অন্তৰ্গত কিশোৰগঞ্জত সুবিমল ওৰফে চুনী গোস্বামীৰ জন্ম হৈছিল। ১৯৪৬ চনত ষ্ট্ৰাইকাৰ ৰূপে তেওঁ জুনিয়ৰ পৰ্য্যায়ত তেওঁ মোহন বাগানৰ হৈ ফুটবল খেলিবলৈ লয়। ১৯৫৪ চনত তেওঁ মোহন বাগানৰ ছিনিয়ৰ দলত অংশ লয়। ১৯৫৪ চনৰ পৰা ১৯৬৮ চনলৈ তেওঁ মোহন বাগানৰ অধিনায়ক ৰূপে দায়িত্ব পালন কৰে। এই সময়ছোৱাত তেওঁ মোহন বাগানৰ হৈ ২০০টা গ’ল দিয়াৰ লগতে চৈধ্যটা খিতাপ জয় কৰিছিল। তদুপৰি ১৯৫৬-১৯৬৪ ৰ সময়ছোৱাত তেওঁ আন্তৰ্জাতিক ফুটবলত ভাৰতৰ হৈ ৩০খন খেল খেলি নটা গ’ল দিছিল। ১৯৬২ চনৰ এছিয়ান গেমছত তেওঁৰ নেতৃত্বতে ভাৰতীয় দলে সোণৰ পদক জয় কৰে। ১৯৬০ চনৰ গ্ৰীষ্মকালীন অলিম্পিকত তেওঁ ভাৰতক প্ৰতিনিধিত্ব কৰিছিল। ১৯৬৪ চনত তেওঁ আন্তৰ্জাতিক ফুটবলৰ পৰা অৱসৰ গ্ৰহণ কৰে।

ফুটবলৰ সমান্তৰালভাৱে চুনী গোস্বামীয়ে ১৯৬২ চনৰ পৰা বংগৰ হৈ ক্ৰিকেট খেলিছিল। তথ্য অনুসৰি, ৮৬খন প্ৰথম শ্ৰেণীৰ ক্ৰিকেটত তেওঁ ১৫৯২ ৰান কৰাৰ লগতে ৪৭টা উইকেট দখল কৰিছিল।

বঁটা আৰু সন্মান

অৰ্জুন বঁটা (১৯৬৩)
পদ্মশ্ৰী (১৯৮৩)
মোহন বাগান ৰত্ন (২০০৫)

তথ্যউৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ক্ৰিকেটাৰ
শ্ৰেণী:ভাৰতৰ ফুটবল খেলুৱৈ
শ্ৰেণী:অৰ্জুন বঁটা বিজয়ী
শ্ৰেণী:পদ্মশ্ৰী বঁটা বিজয়ী
পৰ্বত

পৰ্বত হৈছে এক বৃহৎ ভূমিৰূপ যি এক সীমিত স্থানত চাৰিওফালৰ ভূমিৰ পৰা শৃংগৰ ৰূপত ওপৰলৈ উঠে। এটা পৰ্বতক সাধাৰণতে পাহাৰতকৈ ওপৰৰ বুলি গণ্য কৰা হয়। পৰ্বতবোৰ টকেণ্টিক শক্তি বা ভূমিকম্পৰ ফলত সৃষ্টি হয়। এই শক্তিবোৰে স্থানীয়ভাৱে পৃথিৱীৰ পৃষ্ঠ বৃদ্ধি কৰিব পাৰে। নদী, জলবায়ু, আৰু গ্লেছিয়াৰৰ প্ৰভাৱত পৰ্বতবোৰ লাহে লাহে ক্ষয় হয়। কিছুমান পৰ্বত পৃথকে অকলশৰীয়াকৈ থাকে যদিও বেছিভাগেই বিশাল পৰ্বতমালাৰ গঠন কৰে।

পৰ্বতৰ ওপৰত উচ্চ উচ্চতাৰ জলবায়ু সমুদ্ৰ স্তৰৰ জলবায়ুতকৈ শীতল। এই শীতল জলবায়ুৱে পৰ্বতৰ পৰিৱেশ শক্তিশালীভাৱে প্ৰভাৱিত কৰে: বিভিন্ন উচ্চতাত বিভিন্ন উদ্ভিদ আৰু প্ৰাণী থাকে। জলবায়ু আৰু দূৰ্গম স্থানৰ পৰিপেক্ষিতত পৰ্বত কৃষিৰ বাবে কম আৰু সম্পদ নিষ্কাশন তথা পৰ্বতাৰোহন, স্কীয়িং আদিৰ বাবে অধিক ব্যৱহাৰ কৰা হয়।

পৃথিৱীৰ সৰ্বোচ্চ পৰ্বত শৃংগ হৈছে এছিয়াৰ হিমালয়ৰ মাউণ্ট এভাৰেষ্ট। ইয়াৰ উচ্চতা হৈছে সাগৰীয় পৃষ্ঠৰ পৰা ৮,৮৫০ মিটাৰ (২৯,০৩৫ ফুট)। সৌৰজগতৰ সতলো গ্ৰহৰ ভিতৰত জ্ঞাত সৰ্বোচ্চ পৰ্বত হৈছে মঙ্গল গ্ৰহত অৱস্থিত “অলিম্পাছ মন্‌ছ” নামৰ এটা পৰ্বত, ইয়াৰ উচ্চতা ২১,১৭১ মি (৬৯,৪৫৯ ফুট)।

সংজ্ঞা

পৰ্বতৰ কোনো সাৰ্বজনীনভাৱে গ্ৰহণ কৰা সংজ্ঞা নাই। উচ্চতা, আয়তন, সকাহ, অত্যাৱধান, ব্যৱধান আৰু ধাৰাবাহিকতা আদিবোৰক পৰ্বত এটা নিৰ্ধাৰণ কৰাৰ চৰ্ত হিচাপে ব্যৱহাৰ কৰা হৈছে।

যুক্তৰাজ্য আৰু আয়াৰলেণ্ড গণৰাজ্যত, এটা পৰ্বতক সাধাৰণতে কমেও ২,০০০ ফুট (৬১০ মিটাৰ) উচ্চ যিকোনো শিখৰ হিচাপে সংজ্ঞায়িত কৰা হয়। আমেৰিকা যুক্তৰাষ্ট্ৰৰ আনুষ্ঠানিক সংজ্ঞা মতেও পৰ্বত হৈছে ২,০০০ ফুট (৬১০ মিটাৰ) বা তাতকৈ অধিক উচ্চতাৰ শিখৰ।

তথ্য সংগ্ৰহ

শ্ৰেণী:ভূগোল
তুংখুঙীয়া বুৰঞ্জী

তুংখুঙীয়া বুৰঞ্জী হৈছে তুংখুঙীয়া আহোম ৰজাৰ প্ৰধানকৈ ৰাজেশ্বৰ সিংহৰ ৰাজত্বকালৰ পৰা কমলেশ্বৰ সিংহ, (১৭৫১–১৮০৬) পৰ্যন্ত তুংখুঙীয়া আহোম ৰজাৰ তথ্য সন্নিবিষ্ট কৰা এখন বুৰঞ্জী বুৰঞ্জী। আহোম মন্ত্ৰীসভাৰ মন্ত্ৰী শ্ৰীনাথ দুৱৰা বৰবৰুৱাই লিখিছিল আৰু বৰবৰুৱা পদৰ চাৰি বছৰৰ পিছত ১৮০৪ চনৰ ৬ মাৰ্চত সংকলন কৰা হৈছিল।

তথ্যসূত্ৰ

গ্ৰন্থপঞ্জী

আৰু চাওক

শ্ৰেণী:অসমৰ ইতিহাস
শ্ৰেণী:টাই-আহোম ৰাজবংশ
শ্ৰেণী:অসমীয়া সাহিত্য
ড’ৰা কামিনস্কি

ড’ৰা ডেব’ৰা কামিনস্কি (জন্ম: ১৯০৯– মৃত্যু: ১৯৭৭) এগৰাকী আমেৰিকান শিল্পী আছিল।

প্ৰাথমিক জীৱন আৰু শিক্ষা

১৯০৯ চনত নিউয়ৰ্ক চহৰত ড’ৰা ডেব’ৰা কামিনস্কিৰ জন্ম হৈছিল।

মধ্যজীৱন

কামিনস্কিয়ে ব্ৰুকলিন সংগ্ৰহালয়ত শিক্ষক গোটৰ অংশ হিচাপে তিনি বছৰ কাম কৰিছিল। ১৯৪৩ চনত তেওঁ নেচনেল চেৰিগ্ৰাফ ছ'চাইটি গঠন কৰা চাৰ্টাৰ সদস্যসকলৰ ভিতৰত অন্যতম আছিল আৰু ১৩ বছৰ ধৰি সদস্য হৈ আছিল। ১৯৪৪ চনত কামিনস্কিয়ে প্ৰথমবাৰৰ বাবে নিউ মেক্সিকোৰ টাওছ ভ্ৰমণ কৰিছিল আৰু ১৯৫৪ চনত তাত বসতি স্থাপন কৰাৰ আগতে প্ৰতিটো আন গ্ৰীষ্মকাল কটায়। গ্ৰীচৰ ডেলফিতো তেওঁৰ ঘৰ আছিল। তেওঁ হাৱাইত কিছুসময়ৰ বাবে কাম কৰিছিল।

১৯৫৮ চনত কামিনস্কিয়ে সহযোগী টাওছ শিল্পী লিঅ’ন গাছপাৰ্ডৰ সৈতে বিবাহপাশত আবদ্ধ হয়। ১৯৬৪ চনত তেওঁৰ মৃত্যুৰ পাছত তেওঁ পশ্চিম টেক্সাছ সংগ্ৰহালয় আৰু নিউ মেক্সিকো মিউজিয়াম অৱ আৰ্টত অনুষ্ঠিত হোৱা তেওঁৰ কৰ্মৰাজিৰ পুৰ্বদৃষ্টিসম্পন্ন প্ৰদৰ্শনীৰ কিউৰেটৰ হিচাপে কাম কৰিছিল। ১৯৭২ চনৰপৰা ১৯৭৩ চনলৈকে তেওঁ আফ্ৰিকা আৰু ভাৰত ভ্ৰমণ কৰে।

পিছৰ জীৱন আৰু উত্তৰাধিকাৰ

তেওঁৰ বঁটাসমূহৰ ভিতৰত ১৯৪০ চনত ৰাষ্ট্ৰীয় কোষাগাৰ প্ৰতিযোগিতা ক্ৰয় বঁটা, ১৯৪১ চনত মেট্ৰ'পলিটান মিউজিয়াম ক্ৰয় বঁটা আৰু চাণ্টা ফে আৰ্ট মিউজিয়ামৰপৰা চেৰিগ্ৰাফত শীৰ্ষ ক্ৰয় বঁটা। ১৯৫৬ আৰু ১৯৫৭ চনৰ বাবে তেওঁ ৱুৰলিটজাৰ ফাউণ্ডেশ্যনৰ অনুদান লাভ কৰে।

১৯৭৭ চনত তেওঁৰ মৃত্যু হয়।

তথ্যসূত্ৰ

শ্ৰেণী:চিত্ৰশিল্পী
অৰুণাচলম মুৰুগানান্থম

অৰুণাচলম মুৰুগানান্থম হৈছে ভাৰতৰ তামিলনাডুৰ কইম্বাটুৰৰ এজন সমাজ উদ্যোগী তথা উদ্ভাৱক। তেওঁ কম মূল্যৰ ছেনিটেৰী পেড নিৰ্মাণ কৰা এক মেচিন উদ্ভাৱন কৰিছিল আৰু গ্ৰাম্য ভাৰতত ঋতুস্ৰাৱৰ সময়ত পালন কৰা পৰম্পৰাগত অস্বাস্থ্যকৰ নিয়ম সম্পৰ্কে সজাগতা সৃষ্টিৰ তৃণমূল পৰ্যায়ৰ কৌশল উদ্ভাৱনৰ বাবে বিখ্যাত। তেওঁ নিৰ্মাণ কৰা ক্ষুদ্ৰ মেচিনত উৎপাদন কৰা চেনিটেৰী পেডৰ মূল্য ব্যৱসায়িক পেডবোৰতকৈ প্ৰায় তিনিগুণ সস্তা। এনে পেড ভাৰতৰ ২৯খন ৰাজ্যৰ ২৩ খনলৈ যোগান ধৰা হয়। তেওঁ বৰ্তমান এনে মেচিনৰ উৎপাদন ১০৬খন ৰাষ্ট্ৰলৈ প্ৰসাৰিত কৰাৰ পৰিকল্পনা কৰিছে।

২০১৪ চনত, টাইম মেগাজিনৰ পৃথিৱীৰ ১০০জন প্ৰভাৱশালী ব্যক্তিৰ তালিকাত তেওঁৰ নাম অন্তৰ্ভুক্ত কৰা হৈছিল। ২০১৬ চনত, ভাৰত চৰকাৰৰ তৰফৰ পৰা তেওঁক পদ্মশ্ৰী সন্মান প্ৰদান কৰা হয়।

প্ৰাৰম্ভিক জীৱন

মুৰুগানান্থমৰ জন্ম হৈছিল ১৯৬২ চনত তামিল নাডু, ভাৰতৰ কইম্বাটুৰ বস্ত্ৰ-শিল্পী এছ. মুৰুগানান্থম আৰু এ. বনিতাৰ ঘৰত। এক পথ দুৰ্ঘটনাত তেওঁৰ পিতাকৰ মৃত্যু হোৱাৰ পিছত তেওঁৰ ল'ৰালি কাল অতি দৰিদ্ৰতাৰ মাজেৰে পাৰ হৈছিল। ঘৰ চলাবলৈ তেওঁ কাৰখানাৰ বনুৱা সকলৰ বাবে খাদ্য যোগান ধৰাৰ কাম কৰাৰ উপৰিও সৰু-সুৰা বিভিন্ন কাম কৰিবলগীয়া হৈছিল। ইয়াৰ পৰা পৰিত্ৰান পাবলৈ, তেওঁ পৰীক্ষামূলক পেড নিৰ্মাণ কৰিবলৈ আৰম্ভ কৰে। প্ৰথম অৱস্থাত তেওঁ কপাহৰ পৰা পেড নিৰ্মাণ কৰিছিল, কিন্তু সেইবোৰ তেওঁৰ পত্নী আৰু ভগ্নীসকলে ব্যৱহাৰযোগ্য নহয় বুলি গ্ৰহণ নকৰে। লাহে লাহে তেওঁলোকে তেওঁক সহযোগ কৰিবলৈ এৰি দিয়ে আৰু তেওঁৰ উদ্ভাৱন পৰীক্ষাৰ বিষয় হবলৈ অমান্তি হয়। তেওঁ অনুভৱ কৰে যে কেঁচা সামগ্ৰীৰ মূল্য মাত্ৰ , কিন্তু উৎপাদসমূহ প্ৰায় ৪০ গুণ অধিক দামত বিক্ৰী কৰা হয়। যিহতু ঋতুচক্ৰক ভাৰতত নিষিদ্ধ বিষয় বুলি গণ্য কৰা হয়, তেওঁক গাওঁ আৰু পৰিয়ালৰ পৰা বহিস্কৃত কৰা হল। এখন স্থানীয় চিকিৎসা মহাবিদ্যালয়ৰ ছাত্ৰীসকলক তেওঁ তেওঁৰ উৎপাদ উপহাৰ হিচাপে বিতৰণ কৰিছিল, ব্যৱহাৰ কৰাৰ পিছত সেইবোৰ তেওঁক ঘূৰাই দিয়া হৈছিল।

ব্যৱসায়িক পেডবোৰত পাইন গছৰ বাকলিৰ ছেলুলজ থাকে বুলি গম পাবলৈ তেওঁক দুবছৰ সময় লাগিল। তেওঁ ছেলুলজ মুম্বাইৰ এক বিতৰকৰ পৰা আনিলে আৰু বিক্ৰীৰ বাবে পেকেট কৰাৰ আগতে তেওঁ নিজৰ মেচিনত ছেলুলজ গুড়ি, আঁহ নিষ্কাষণ, হেঁচা প্ৰদান আৰু অতিবেঙুণী ৰশ্মিত পেডসমূহৰ বিজানুনাশ কৰিছিল। এই মেচিনটোৰ মূল্য হৈছিল । তেওঁৰ অতি সৰল আৰু কম-খৰচী মেচিনে বিশেষ প্ৰশংসা লাভ কৰিছিল আৰু সমাজ সেৱাৰ বাবে কৰা তেওঁৰ অৱদানৰ বাবে তেওঁ বহুতো বঁটা লাভ কৰিছিল। এই মেচিনে মহিলাক কৰ্ম সংস্থান আৰু আয়ৰ উৎস প্ৰদান কৰিলে আৰু ঋতুচক্ৰৰ সময়ত পেডৰ ব্যৱহাৰে বহুতো মহিলাৰ জীৱনলৈ পৰিবৰ্তন কঢ়িয়াই আনিলে। তেওঁৰ কৰ্ম সংস্কৃতিয়ে আৰু বহুজনক এই ক্ষেত্ৰত কাৰ্য কৰিবলৈ অনুপ্ৰানিত কৰিলে, আনকি কিছুলোকে এনে পেজ সাজিবলৈ কলৰ বাকলি আৰু বাঁহৰ আঁহো ব্যৱহাৰ কৰিলে। তেওঁ আই.আই.টি. বম্বে, আই.আই.এম. আহমদাবাদ, আই.আই.এম. বেংগলৰ তেওঁ এটা টেড টকছো (TED Talks) প্ৰদান কৰে। তেওঁৰ কাহিনীক বিষয় হিচাপে লৈ অমৃত ৱিৰমানিৰ পুৰস্কাৰ প্ৰাপ্ত তথ্য-চিত্ৰ মেন্সট্ৰুয়েল মেন আৰু অভিষেক ছাক্সেনাৰ পৰিচালনাত ফুল্লু (২০১৭) নিৰ্মাণ কৰা হয়। আৰ. বাল্কিৰ পৰিচালনাত মুৰুগানান্থমৰ জীৱনাধাৰিত এখন চলচ্চিত্ৰ পেড মেন নিৰ্মাণ কৰা হয়, চলচ্চিত্ৰখনত জনপ্ৰিয় অভিনেতা অক্ষয় কুমাৰে মুৰুগানান্থমৰ ভূমিকাত অভিনয় কৰিছে।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:ভাৰতীয় বিজ্ঞানী
তিনি ৰাজ্য

তিনি ৰাজ্য চীন দেশৰ ইতিহাসত দেখা পোৱা এটি কাল যি ২২০ খ্ৰীষ্টাব্দৰ পৰা ২৮০ খ্ৰীষ্টাব্দলৈ বৰ্তি আছিল। ই চাও ৱেই, শ্বু হান আৰু পূৰ্বী ৱুৰ মাজত ত্ৰিপক্ষীয়ভাৱে বিভাজিত চীনক বুজায়। এই কালৰ আগত হান বংশৰ শাসন আছিল আৰু পাছত জিন বংশৰ। কোনোৱে লিয়াওডাং এলেকাৰ হ্ৰস্বস্থায়ী য়ান ৰাজ্যক এই কালৰ চতুৰ্থ ৰাজ্য জ্ঞান কৰে।

শিক্ষাগতভাৱে ২২০ খ্ৰীষ্টাব্দত চাও ৱেইৰ গঠনে এই কালৰ আৰম্ভণি সূচায় আৰু ২৮০ খ্ৰীষ্টাব্দত পূৰ্বী ৱুক পশ্চিমীয়া জিনে পৰাস্ত কৰা ঘটনাই ইয়াৰ অন্ত সূচায়। অনানুষ্ঠানিকভাৱে ১৮৪ৰ পৰা ২২০ৰ কালকো কোনো কোনোৱে এই কালৰ অংশ জ্ঞান কৰে। সেই সময়চোৱাত বিভিন্ন ফৈদৰ মাজত যুদ্ধ দেখা গৈছিল আৰু চীন এক অস্থিৰ দেশ হৈ আছিল। ২২০ৰ পৰা ২৬৩ৰ কাল তুলনামূলকভাৱে স্থৱিৰ আছিল, য'ত তিনিওখন ৰাজ্যৰ মাজত বুজাবুজি বৰ্তি আছিল। ২৬২ৰ পাছত শ্বুক ৱেয়ে পৰাস্ত কৰাত, ২৬৬ৰ পাছত পশ্চিমীয়া জিনে চাও ৱেইক পৰাস্ত কৰাত আৰু অৱশেষত ২৮০ত জিনে ৱুক পৰাস্ত কৰাত সেই স্থৱিৰতা শেষ হৈছিল।

এই কালৰ আতাইতকৈ বিশ্বাসযোগ্য ঐতিহাসিক উৎস হ'ল চেন শ্বৌৰ "তিনি ৰাজ্যৰ নথি" (Records of the Three Kingdoms)।

নাম

ইংৰাজীত ব্যৱহৃত "তিনি ৰাজ্য" (Three Kingdoms) নামটি কোনো কোনোৱে ভুল বুলি দাবী কৰে, যিহেতু তিনিওখন ৰাজ্যৰ শেষত কোনো ৰজাই নহয়, সম্ৰাটেহে শাসনভাৰ গ্ৰহণ কৰিছিল, যিয়ে নিজক সমগ্ৰ চীনৰ ওপৰত আধিপত্য দাবী কৰিছিল। তৎস্বত্তেও পিচে এই নাম বহলভাৱে ব্যৱহৃত।

জনসংখ্যা

তিনি ৰাজ্যৰ কাল চীনা বুৰঞ্জীত এক অত্যন্ত হিংসাত্মক কাল। ২৮০ চনত দেশব্যাপী জনগণনাত ২৪৫৯৮৪০ ঘৰত ১৬১৬৩৮৬৩জন মানুহ থকা বুলি গণনা কৰা হৈছিল, যি হান কালত গণনা হোৱা ১০৬৭৭৯৬০ ঘৰত বাস কৰা ৫৬৪৮৬৮৫৬জনৰ সংখ্যাতকৈ বহু কম। যদিও এই জনগণনা নিশ্চিতৰূপেই আধুনিক মানত দুৰ্বল, হানসকলে সকলো লোকক আওঁতাত সামৰাৰ সম্পূৰ্ণ প্ৰয়াস কৰিছিল।

প্ৰযুক্তি

এই কালত চীনত প্ৰযুক্তিৰ দ্ৰুত বিকাশ দেখা গৈছিল। শ্বু ৰাজ্যৰ ঝুগে লিয়াঙে কাঠৰ ষাড় আৱিষ্কাৰ কৰিছিল, যি কৃষিত ব্যৱহৃত হৈছিল, নাঙলতকৈ অধিক ফল দেখুৱাৰ বাবে। ৱেই ৰাজ্যৰ অভিযন্তা মা জুনে নিজৰ পূৰ্বসূৰী ঝাং হেঙৰ দৰেই কেইবাটাও আৱিষ্কাৰ কৰিছিল, যেনে জল-ইন্ধন চালিত পুতলা খেল, সম্ৰাট মিঙৰ বাবে, চেইনযুক্ত পাম্প লুৱ'য়াঙৰ বাগিচাৰ বাবে, আৰু এটি চুম্বকবিহীন কম্পাছ ইত্য়াদি।

সাহিত্য আৰু সংস্কৃতিত প্ৰভাৱ

যদিও এই কাল বৰ দীঘলীয়া নাছিল, বৰ্তমানে চীন, জাপান আৰু ভিয়েটনামত এই কালক বৰকৈ সাহিত্য আৰু সাংস্কৃতিক কৰ্মত দৰ্শোৱা হয়। নাটক, লোককথা, উপন্যাস, চলচ্চিত্ৰ, টিভি আৰু ভিডিও' গে'ম আদিত এই কালৰ কাহিনী প্ৰায় ব্যৱহাৰ কৰা হয়। আতাইতকৈ জনপ্ৰিয় তেনে কিছু কৰ্ম হ'ল লুঅ' গুৱাঞ্ঝঙৰ "তিনি ৰাজ্যৰ ৰোমাঞ্চ", যি মিং ৰাজ্যভিত্তিক ঐতিহাসিক নাট্য।

তথ্য সংগ্ৰহ

শ্ৰেণী:চীনৰ ইতিহাস